OpenLLM-France/wikimedia huggingface dataset:
# Memory (musical)

Memory és una obra de teatre musical d'Àngels Gonyalons sota la direcció de Ricard Reguant i Molinos i direcció musical de Jordi Doncos. Pren el nom del títol d'una cançó del musical Cats i vol significar el somni de tots els actors i cantants al gènere musical. Fou estrenada el 3 de desembre de 1991 al Teatre Goya, i degut a l'èxit obtingut el 25 de desembre de 1991 fou estrenada al Teatre Tívoli. Cap el febrer de 1992 va fer gira arreu de Catalunya i fou vista per un total de 80.000 espectadors. El 27 de novembre de 1992 va renovar l'espectacle i l'anomenà Nou Memory, amb nous números musicals.
L'11 de setembre de 1993 fou gravat per a televisió i transmès per TV3.

## Descripció

L'espectacle consta d'una combinació de cançons de grans espectacles musicals de Broadway que suposen un homenatge català al gènere musical. Aplega cançons d'espectacles famosos com Cabaret, Annie, Little night music, A Chorus line o Baby in arms barrejada amb un repàs d'estils del mambo al claqué i retrats del que passa rere els escenaris i els records dels actors entre bastidors.

## Cançons

Les cançons de l'espectacle es canten en català. S'hi mostra el nom original anglès i l'espectacle al que pertanyen.
* Tot ens va bé (Anything goes) (Cole Porter, de l'espectacle Anything Goes)
* Que entrin els clowns (Send in the Clowns) (Stephen Sondheim de l'espectacle A Little Night Music)
* Ball:10, Cul:3 (Dance: Ten, Looks: Three) (Marvin Hamlisch de l'espectacle A Chorus Line)
* El músic de la nit (The Music of the Night) (Andrew Lloyd Webber de l'espectacle The Phantom of the Opera)
* Arthur per anar a dormir (Arthur in the Afternoon) (John Kander de l'espectacle The Act)
* Potser aquest cop (Maybe this time) (John Kander/Fred Ebb de l'espectacle Cabaret)
* La dansa del temps (Time warp) (Richard O'Brien de l'espectacle The Rocky Horror Show)
* Un amor estrany (My Funny Valentine) (Richard Rodgers/Lorenz Hart de l'espectacle Babes in Arms)
* Purlie (Gary Geld/Peter Udell de l'espectacle Purlie)
* He somiat que era feliç (I Dreamed a Dream) (Claude-Michel Schönberg/Alain Boublil, Jean-Marc Natel, Herbert Kretzmer de l'espectacle Les Misérables)
* Pega'm amb el saxo i fes-me mal (Hit Me with a Hot Note and Watch Me Bounce) (Duke Ellington de l'espectacle Sophisticated Ladies)
* Memory (Andrew Lloyd Webber/Trevor Nunn de l'espectacle Cats)
* Sempre recordaré aquesta cançó (I'll always remember the song) (Keith Herrmann/Barry Harman de l'espectacle Romance Romance)

## Referències

* ↑ Memory a teatremusical.cat
* ↑ Nou memory al web d'Ivan Labanda
* ↑ Memory a Internet Movie Database
* ↑ Àngels Gonyalons amb l'espectacle "Memory", a "Teatre", ccma.cat
* ↑ Memory, d'Àngels Gonyalons a discogs
* ↑ Memory a castalbums.org

## Enllaços externs

* Memory 1991 al bloc de Ricard Reguant
* Memory, vídeo de l'espectacle a Youtube
# Ana de Castro Egas

Ana de Castro Egas va ser una poetessa i biògrafa del Segle d'Or espanyol; nascuda a Valdepeñas, Ciudad Real, a la fi del segle xvi i establerta a Madrid; va dedicar la seva obra a realçar la figura del rei Felip III. Va publicar en 1629, Eternitat del Rei Don Filip tercer El nostre Senyor, el Piadós, l'única obra que es conserva de l'autora.
De nena va conèixer a l'Infant don Ferran d'Àustria i després va formar part del cercle íntim de la Casa Real i íntima amiga dels Ducs de Lerma i Uceda..
Se sap sobre Ana pels innombrables poemes i proses laudatoris que sobre ella i per a ella van escriure principals poetes i escriptors de la seva època, com: Lope de Vega, Quevedo, Valdivieso, Mira de Amescua, Bocangel, López Zárate, Pérez de Montalbán o Pellicer, pel que es dedueix que va ser una dona molt bella i il·lustrada, a més de molt admirada pels seus coetanis. Així, per exemple, malgrat la misogínia que Quevedo va demostrar cap a les escriptores i poetises de la seva època, va col·laborar en els seus escrits. Jauralde va afirmar d'ella: "Ana de Castro Egas és una dama de la Cort amb merescuda fama de «lletrada»".
Es creu que va poder haver utilitzat el pseudònim d'Anarda per signar diverses desenes escrites en la dècada del 1620. Tirso de Molina, en la seva novel·la Cigarrales de Toledo, té com a protagonista a una tal Anarda que és acadèmica de la Cort.
Fou juntament amb Lope de Vega la promotora d'incloure dones en els cercles literaris i acadèmics; amb ella van col·laborar especialment set dones, entre les quals es trobaven la seva neboda, Catalina del Riu, i les seves cosines, Clara Maria i Ana Maria de Castro. Així, per exemple, Lope de Vega va escriure sobre ella en la seva obra El Llorer d'Apol·lo.

## Referències

* 1 2 3 4 5 de Arteaga, Almudena «Ana de Castro Egas Poetisa y biógrafa del Siglo de Oro» (en castellà). 3 de febrer de 2013. La Tribuna de Toledo [Consulta: 15 febrer 2016].
* 1 2 3 Universitat Complutense «Retrato del Rey Piadoso por Ana de Castro Egas» (en castellà). 2015 [Consulta: 15 febrer 2016].
* 1 2 Peraita Huerta, Carmen. «Apacible brevedad de los renglones,abreviada vida de monarcas: Ana de Castro Egas, Francisco de Quevedo y la escritura del panegírico regio / Carmen Peraita Huerta» (en castellà). Biblioteca Virtual Miguel de Cervantes. Arxivat de l'original el 2016-01-06. [Consulta: 15 febrer 2016].

## Bibliografia

* Afable brevetat de les línies, abreujada vida de monarques: Ana de Castro Egas, Francisco de Quevedo i l'escriptura del panegíric regi. Carmen Peraita Horta - Villanova University, Pennsylvania
* Lope de Vega i els escrits ciutat-realenys elogiats en el «Llorer d'Apol·lo». Juan Manuel Fregues - Biblioteca Virtual Miguel de Cervantes.
* Valdepenyers il·lustres: anotacions biogràfiques. Valdepeñas: La voz de Valdepeñas, 1890-95.
* Manxecs il·lustres de l'època de Cervantes - José Sanz i Diaza, acadèmic de la Real de Belles Arts i Ciències Històriques de Toledo.
* Llorer d'Apol·lo - Lope de Vega (1630).

## Vegeu també

* Bernardo de Balbuena
* Francisco de Quevedo
* Valdepeñas
# Mohovo

Mohovo és una localitat de Croàcia a dins de la ciutat de Ilok, comtat de Vukovar-Sirmia. Es troba a una altitud de 83 msnm a 314 km de la capital nacional, Zagreb.

## Demografia

Al cens 2011 el total de població de la localitat va ser de 239 habitants.
* Gràfica de població de Mohovo 1857-2011
# Mendeléiev (volcà)

Mendeléiev (rus: вулка́н Менделе́ева; japonès: 羅臼岳, Rausu-dake) és un estratovolcà situat al sud de l'illa Kunaixir, a l'arxipèlag de les Kurils a l'oceà pacífic, que pertany a Rússia però reclamada des de fa temps pel Japó. El seu nom fa honor al químic rus Dmitri I. Mendeléiev que és l'autor de la primera taula periòdica.
El volcà dominant andesític-dacític és tallat per dues calderes niades, la major de 6–7 km de diàmetre i la més petita de 3-3,5 km. El con central, que es formà dins de la caldera més jove, fou trencat a l'oest per una allau gran de deixalles fa aproximadament 4200 anys. La cúpula de lava que creixé a l'interior del material dels allaus forma el punt més alt dels 888 m del volcà. Es considera que les cúpules de lava addicionals, a la part nord de la caldera antiga, representen l'activitat dels costats de la caldera més jove. L'única erupció històrica que consta fou una petita erupció el 1880.

## Referències

* ↑ «Global Volcanism Program | Raususan [Mendeleev]». [Consulta: 15 maig 2019].

## Enllaços externs

* Raususan (Mendeleev): Global Volcanism Program - Smithsonian Institution
* Raususan - Japan Meteorological Agency (japonès)
* «Ruruidake: National catalogue of the active volcanoes in Japan». - Japan Meteorological Agency
* Kunashiri Rausu Yama (Mendeleev) - Geological Survey of Japan
# Mendelian Inheritance in Man

El projecte Mendelian Inheritance in Man (Herència Mendeliana en els Humans) és una base de dades que cataloga totes les malalties conegudes amb un component genètic, i - quan sigui possible - enllaços als gens rellevants del genoma humà.

## Versions

Es troba disponible en un llibre que pren el nom del projecte i que actualment es troba en la dotzena edició. La versió coneguda, però és la que es troba en línia i que s'anomena Online Mendelian Inheritance in Man™ o OMIM™, a la que es pot accedir a través del cercador Entrez de la base de dades de la Llibreria Nacional de Medicina.

## Procés de recol·lecció de dades

La informació d'aquesta base de dades és recollida i processada sota el lideratge del Dr. Victor A. McKusick a la Universitat Johns Hopkins, assistit per un equip d'escriptors i editors en ciència. En la base de dades s'hi introdueixen els articles interessants, revisats i discutits sobre les diferents malalties.

## El codi de MIM

Cada malaltia i gen rep l'assignació d'un número de sis dígits dels que el primer número classifica el mètode d'herència.
Si el dígit inicial és 1 significa que és un tret autosòmic dominant si és 2 que és autosòmic recessiu, i així fins al 6. Des de la dotzena edició del MIM el número és donat entre parèntesis quadrats posant si cal un asterisc (els asteriscs indiquen que el tipus d'herència és conegut; un coixinet (#) abans del número indica que el fenotip pot ser causat per mutació en qualsevol de 2 o més gens) p. ex., la malaltia de Pelizaeus-Merzbacher [MIM*169500] és un trastorn mendelià autosòmic recessiu ben establert.
| Primer dígit | Rang dels codis del MIM | Mètode d'herència |
| 1 | 100000-199999 | Loci o fenotips autosòmics dominants (creat abans del 15 de maig del 1994) |
| 2 | 200000-299999 | Loci o fenotips autosòmics recessius (creat abans del 15 de maig del 1994) |
| 3 | 300000-399999 | Loci o fenotips lligats al cromosoma X |
| 4 | 400000-499999 | Loci o fenotips lligats al cromosoma Y |
| 5 | 500000-599999 | Loci o fenotips mitochondrials |
| 6 | 600000- | Loci o fenotips autosòmic (creat després del 15 de maig del 1994) |

## Referències

* Taula de les PMF de l'OMIM
* McKusick, VA. Mendelian Inheritance in Man; A Catalog of Human Genes and Genetic Disorders. Baltimore, MD: The Johns Hopkins University Press, 1998. ISBN 0-8018-5742-2.

## Vegeu també

* Classificació mèdica
* Online Mendelian Inheritance in Animals
* Mouse Locus Catalogue
* Herència mendeliana

## Enllaços externs

* Online Mendelian Inheritance in Man
# Mendenhall

Mendenhall és una població dels Estats Units a l'estat de Mississipi. Segons el cens del 2000 tenia 2.555 habitants.

## Demografia

Segons el cens del 2000, Mendenhall tenia 2.555 habitants, 938 habitatges, i 678 famílies. La densitat de població era de 185,4 habitants per km².
Dels 938 habitatges en un 31,9% hi vivien nens de menys de 18 anys, en un 50% hi vivien parelles casades, en un 16,7% dones solteres, i en un 28,9% no eren unitats familiars. En el 25,4% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,04.
Per edats la població es repartia de la següent manera: un 25,7% tenia menys de 18 anys, un 9,2% entre 18 i 24, un 26,2% entre 25 i 44, un 20,5% de 45 a 60 i un 18,3% 65 anys o més.
L'edat mediana era de 37 anys. Per cada 100 dones de 18 o més anys hi havia 85,7 homes.
La renda mediana per habitatge era de 26.944 $ i la renda mediana per família de 32.656 $. Els homes tenien una renda mediana de 30.335 $ mentre que les dones 17.328 $. La renda per capita de la població era de 14.340 $. Entorn del 23,6% de les famílies i el 26% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mendenhall». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Mendenhall». American Fact Finder. Oficina del Cens dels Estats Units, 12-01-2010.
# Anacroneuria vespertilio

Anacroneuria vespertilio és una espècie d'insecte plecòpter pertanyent a la família dels pèrlids.

## Descripció

* L'adult presenten el cap completament de color marró rogenc (de vegades, lleugerament més fosc al voltant dels ocels).

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Colòmbia.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Klapálek, 1921. Ann. Soc. ent. Belg. 61:327.
* ↑ Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* 1 2 Plecoptera Species File (Version 1.1/4.0) (anglès)
* ↑ Froehlich, Claudio Gilberto, 2010. Catalogue of Neotropical Plecoptera. Illiesia, 6(12):118-205. «PDF». (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:323.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 24 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Mont-roig

«Mont-roig» té aquests significats:
* Orografia:
** Cingle de Mont-roig, al municipi de les Avellanes i Santa Linya (Noguera)
** Collada de Mont-roig, als municipis d'Alt Àneu, la Guingueta d'Àneu i Lladorre (Pallars Sobirà)
** Serra de Mont-roig, als municipis de Pardines i Vilallonga de Ter al Ripollès
** Serra de Mont-roig (Noguera), serra prepirinenca a cavall dels municipis de Camarasa i les Avellanes i Santa Linya (la Noguera)
** Cim del Mont-roig (Darnius), prop de Darnius (Alt Empordà)
** Mont-roig (Alt Àneu), als municipis de l'Alt Àneu, la Guingueta d'Àneu i Lladorre del Pallars Sobirà que actua de límit entre Catalunya i Occitània
* Municipis:
** Mont-roig del Camp, a la comarca del Baix Camp
** Mont-roig de Tastavins a la comarca del Matarranya
* Entitats de població:
** Veïnat de Mont-roig (Darnius), al municipi de Darnius (Alt Empordà)
** Veïnat de Mont-roig, al municipi de Cassà de la Selva (Gironès)
** Mont-roig (els Plans de Sió), al municipi dels Plans de Sió (Segarra)
* Barris:
** Torre del Mont-roig (Lleida) al municipi de Lleida (Segrià)
* Edificis:
** Castell de Mont-roig, al municipi de Darnius (Alt Empordà)
** Torre del Mont-roig, al municipi d'Almenar (Segrià)
* Miscel·lània: Batalla de Mont-roig, fet d'armes de la Guerra Gran
# Moita

Moita és un municipi portuguès, situat al districte de Setúbal, a la regió de Lisboa i a la subregió de Península de Setúbal. L'any 2006 tenia 71.019 habitants. Es divideix en 6 freguesias. Limita al nord i a l'est amb Montijo, al sud-est amb Palmela, a l'oest amb Barreiro i al nord-oest amb estreta franja amb el litoral de l'estuari del Tajo.

## Demografia

Població del concelho de Moita (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 1261 | 2273 | 6350 | 9486 | 29110 | 53240 | 65086 | 67449 | 70226 |

## Freguesies

* Alhos Vedros
* Baixa da Banheira
* Gaio-Rosário
* Moita
* Sarilhos Pequenos
* Vale da Amoreira
# Anacroneuria phantoma

Anacroneuria phantoma és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Banks, 1914. Proc. Acad. Nat. Sci. Phila. 66:609.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):166.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:490.
* Stark, 1999. Proc.Biol.Soc.Wash. 112(1):83.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 27 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Mero

* Aquest article tracta sobre la poetessa de Bizanci. Si cerqueu el peix, vegeu «Anfós».
Mero o Miro (en llatí Mero o Myro, en grec antic Μοιρώ o Μυρώ) fou una poetessa del període hel·lenístic nascuda a Bizanci. Era l'esposa d'Andròmac Filòleg i mare (Suides diu filla) del gramàtic i poeta tràgic Homer de Bizanci. Va estar activa a finals del segle IV i a principis del segle III aC.
No ha sobreviscut gaire bé res de la seva obra. Ateneu de Nàucratis cita deu línies del seu poema Μνημοσύνη (Mnemòsine) i es conserven dos epigrames de quatre línies a la Garlanda de Meleagre. A més, se sap que va escriure un poema amb el títol Άραί (Curses), una sinopsi del mite d'Alcínoe que va preservar Parteni de Nicea i finalment Eustaci de Tessalònica diu que va escriure un himne a Posidó.
El fragment conservat de la Mnemòsine de Mero narra la història de la infantesa de Zeus a Creta, on havia estat amagat per la seva mare Rea per salvar-lo de ser mort pel seu pare Cronos.
Sembla que Mero va ser molt famosa a l'antiguitat. Antípatre de Tessalònica la inclou en la seva llista de poetes famoses. La Garlanda de Meleagre la posa al costat de Safo i d'Anyte de Tegea. Segons Tacià, Cefisòdot, fill de Praxíteles, la va esculpir. Dos epigrames sobre ella que es troben recollits a l'Antologia grega, un escrit per Anyte de Tegea i l'altre per Marc Argentari, podrien ser una reelaboració d'un poema perdut de Mero.

## Referències

* ↑ Moero or Myro a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1109
* ↑ Fernandez Robbio, Matías «Musas y escritoras: el primer canon de la literatura femenina de la Grecia antigua (AP IX 26)». Praesentia, 15, 2014, pàg. 5-9.
* ↑ Greene, Ellen. Women poets in ancient Greece and Rome. Norman: University of Oklahoma Press, 2005, p. 93-95. ISBN 9780806136639.
# Andreas Cyffka

Andreas Cyffka (Ehrenfriedersdorf, 14 de gener de 1963 - 13 de febrer de 2021) fou un pilot d'enduro alemany que va destacar en competició durant la dècada del 1980, en què va guanyar dos edicions del vas d'argent als Sis Dies Internacionals (ISDE) amb la selecció de la RDA.

## Biografia

Andreas Cyffka va començar la seva carrera esportiva el 1980 al motoclub MZ de Zschopau. El 1983 va entrar a l'equip de fàbrica de la MZ i l'any següent va aconseguir el seu primer èxit en guanyar, juntament amb la resta de l'equip de la RDA, el Vas d'argent als ISDE d'Assen (Països Baixos). Va repetir aquesta victòria l'any següent, 1985, a Alp (Cerdanya), el primer any en què l'antic Vas s'anomenava FIM Junior Trophy. El 1986 va quedar segon en aquesta competició per equips i el 1987, com a capità de l'equip de l'ADMV (la federació motociclista de la RDA) al Junior Trophy, va col·laborar a la victòria general en la classificació per clubs per un clar marge. El 1988 va passar a l'equip del Trofeu (el principal guardó en disputa als ISDE) per primera i única vegada, però a causa de l'absència de dos membres de l'equip per defectes tècnics, la RDA només va poder aconseguir el 16è lloc de la classificació general entre les 19 seleccions participants.
A finals de 1989, Cyffka va canviar de MZ a Husqvarna. Ja l'any següent va aconseguir el seu principal èxit individual al Rund um Zschopau -la primera cursa del recentment instaurat Campionat del Món d'enduro- en guanyar la categoria de 500cc 4T el primer dia davant del seu públic i quedar segon l'endemà, cosa que li va atorgar la victòria final a la prova. Cyffka es va retirar de les competicions el 1997, tot i que va seguir participant ocasionalment en proves de clàssiques. Va ser membre fundador i president del motoclub MEK i va estar especialment implicat en la promoció dels joves. A banda, des del 1996 va ser gerent a temps complet de la seva pròpia empresa de bastides a Drebach (Saxònia).
Andreas Cyffka es va morir a causa d'un càncer de llarga durada el 2021.

## Referències

* 1 2 3 «Junioren-Weltmeister Andreas Cyffka erliegt schwerer Krankheit. – Eine Endurosportlegende verlässt viel zu früh die Bühne des Lebens.» (en alemany). blick.de. Verlag Anzeigenblätter GmbH Chemnitz, 14-02-2021. [Consulta: 13 maig 2021].
* ↑ «Historischer Jahrestag im Erzgebirge. – MOTORSPORT Vor 30 Jahren kam Enduro-WM erstmals nach Zschopau.» (en alemany). blick.de. Verlag Anzeigenblätter GmbH Chemnitz, 10-06-2020. [Consulta: 13 maig 2021].
# Ancylus ashangiensis

Ancylus ashangiensis és una espècie mol·lusc gastròpode d'aigua dolça de la família Planorbidae.

## Hàbitat

Viu a l'aigua dolça.

## Distribució geogràfica

Es troba a Etiòpia: llac Ashangi.

## Referències

* ↑ uBio (anglès)
* 1 2 Van Damme, D. (2010). "Ancylus ashangiensis." 2010 Llista Vermella de la UICN. Unió Internacional per a la Conservació de la Natura, edició 2010. [Consulta: 16 abril 2023]
* ↑ Encyclopedia of Life (anglès)

## Enllaços externs

* New Species of Freshwater Pulmonata from Ethiopia (anglès)
# Monument a Eusebi Güell

El Monument a Eusebi Güell és un monument al nucli de la Pobla de Lillet (Berguedà) catalogat l'Inventari del Patrimoni Arquitectònic de Catalunya. Medalló amb l'efígie del senyor Güell, emmarcat en un conjunt de pedra constituït per un mur frontal, una placa explicativa, un estanyol, una font per beure, arbres i dos bancs. Tot plegat funciona com a monument i lloc d'estar i espai ornamental. El senyor Güell, amb la construcció de la seva fàbrica de ciment prop de la Pobla, feu un paper important en la història recent de la vila. El 25 de juliol de 1924, es va col·locar la primera pedra del seu monument commemoratiu i el 25 de juliol de 1926 es va inaugurar.

## Referències

* ↑ «Monument a Eusebi Güell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Monument a Cuauhtémoc

El Monument a Cuauhtémoc està dedicat al huey tlatoani (asteca) Cuauhtémoc, ubicat a la cruïlla de l'Avinguda dels Insurgentes i passeig de la Reforma de la Ciutat de Mèxic. És obra de Francisco M. Jiménez amb escultures de Miguel Noreña. Va ser inaugurat el 1887, mostra del neoindigenisme o l'indigenisme acadèmic altament promogut pel govern de Porfirio Díaz.

## Estil

La seva construcció és part de la difusió d'un discurs nacionalista a través d'un programa escultòric en cadascuna de les glorietes construïdes al Passeig de la Reforma. La seva construcció va ocórrer posterior a la del monument a Cristòfor Colom situat en el mateix passeig, en la recerca de contrastar el caràcter mestís de Mèxic, i de col·locar en la mateixa escala d'heroi nacional a Cuauhtémoc que als protagonistes de la Independència de Mèxic, que serien immortalitzats anys més tard.
Aquest monument és part d'una recerca d'estil artístic purament mexicanista que no va prosperar, semblant també al Pavelló de Mèxic a París fet el 1889 per Antonio M. Anza.

## Referències

* ↑ Rodríguez Prampolini, Ida. La crítica de arte en México en el siglo XIX: Estudio y documentos, 1810-1858 Estudios y fuentes del arte en México. Volumen 1, La crítica de arte en México en el siglo XIX. UNAM, 1997, p. 533. ISBN 9683648169.
* ↑ David Brading citat per Assad, ibid.
* ↑ Arquitectura en tránsito: patrimonio arquitectónico de la primera mitad del siglo XX en la ciudad de Mérida, Yucatán. UADY, 1997. ISBN 9687556617.